หนูมีอะไรกับแฟนแต่ไม่ได้สวมถุงยางอนามัย แล้วแฟนเอาออกมาหลั่งนอก แล้วประจำเดือนหนูก็ยังไม่มา แบบนี้มีโอกาสท้องไหมคะ
สวัสดีค่ะ การมีเพศสัมพันธ์แบบหลั่งนอกนั้น ยังทำให้มีโอกาสตั้งครรภ์ได้อยู่ถึงประมาณ 4-20% นะคะ จึงเป็นวิธีที่ไม่ควรใช้เพื่อคุมกำเนิดเด็ดขาด ควรใส่ถุงยางอนามัยทุกครั้งที่มีเพศสัมพันธ์และใส่ตลอดดังนั้นมีโอกาสตั้งครรภ์ได้ แม้จะน้อยก็ตาม หากประจำเดือนในเดือนนี้มาช้าเกิน 35 วันจากครั้งก่อน ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากให้ผลลบ แต่ประจำเดือนก็ยังไม่มา ควรไปตรวจยืนยันที่รพ.และหาสาเหตุอื่นๆที่เกี่ยวกับมดลูกหรือรังไข่เพิ่มเติมอีกครั้ง